b"\n_START_ARTICLE_\nPlaques de matr\xc3\xadcula de Xipre\n_START_PARAGRAPH_\nLes plaques de matr\xc3\xadcula dels vehicles de la Rep\xc3\xbablica de Xipre es componen des del juny de 2003 d'una combinaci\xc3\xb3 de tres lletres seguides de tres xifres (per exemple,  ABC 123), sent els car\xc3\xa0cters de color negre sobre fons blanc tant a la placa anterior com posterior del vehicle. A l'espai central que separa la combinaci\xc3\xb3 de car\xc3\xa0cters hi ha quatre d\xc3\xadgits m\xc3\xa9s petits que indiquen el mes i l'any en que ha estat registrat el vehicle per primer cop. S'utilitza un sistema de numeraci\xc3\xb3 incremental senzill i aleatori._NEWLINE_Despr\xc3\xa9s de l'entrada de Xipre a la Uni\xc3\xb3 Europea l'any 2004, les plaques segueixen el format de plaques de matr\xc3\xadcula de la UE amb dimensions de 520\xc2\xa0mm \xc3\x97 110\xc2\xa0mm, afegint una franja blava a l'esquerra on hi trobem la bandera de la UE i el codi internacional del pa\xc3\xads, CY en blanc._NEWLINE_Per a la combinaci\xc3\xb3 nom\xc3\xa9s s'utilitzen les dotze lletres, que coincideixen tant en l'alfabet llat\xc3\xad com en l'grec: A, B, E, H, K, M, N, P, T, X, Y i Z.\n_START_SECTION_\nTipografia\n_START_PARAGRAPH_\nA partir de 2013 es fa servir la font tipogr\xc3\xa0fica FE-Schrift (F\xc3\xa4lschungserschwerende Schrift, en alemany) en substituci\xc3\xb3 de la DIN 1415. Aquesta \xc3\xa9s la mateixa que utilitza Alemanya des del novembre de 2000  i Malta des del 2010. L'abreviatura FE derivada de l'adjectiu compost f\xc3\xa4lschungserschwerende que combina el nom F\xc3\xa4lschung (falsificaci\xc3\xb3) i el verb erschweren (obstaculitzar)._NEWLINE_Es tracta d'una tipografia especialment desenvolupada per Karlgeorg Hoefer a petici\xc3\xb3 de la policia alemanya per evitar que la manipulaci\xc3\xb3 de les plaques de matr\xc3\xadcula no fos massa f\xc3\xa0cil. La forma de les lletres i les xifres est\xc3\xa0 especialment dissenyada per no permetre que, en un fons reflectant, la transformaci\xc3\xb3 d'una lletra o una xifra en una altra lletra o xifra mitjan\xc3\xa7ant un adhesiu o un tra\xc3\xa7 de pintura.\n_START_SECTION_\nTipus\n_START_PARAGRAPH_\nEls vehicles utilitzats com a taxi porten unes plaques amb la mateixa combinaci\xc3\xb3 per\xc3\xb2 amb el fons de color groc. Antigament, i fins al 2013, portaven la lletra T com a prefix._NEWLINE_Els vehicles de lloguer tamb\xc3\xa9 porten igual combinaci\xc3\xb3 per\xc3\xb2 amb el fons vermell. Antigament, i fins al 2013, portaven la lletra Z com a prefix._NEWLINE_Els vehicles de les bases brit\xc3\xa0niques d'Akrotiri i Dek\xc3\xa9lia porten una combinaci\xc3\xb3 formada per les inicials SBAA (de Sovereign Base Areas) seguides de dues xifres. La tipografia i el color s\xc3\xb3n els mateixos que els de la Rep\xc3\xbablica de Xipre.\n_START_SECTION_\nHist\xc3\xb2ria\n_START_PARAGRAPH_\n1930 fins a 1950_NEWLINE_Les matr\xc3\xadcules expedides durant aquest per\xc3\xadode estan formades per una combinaci\xc3\xb3 de quatre xifres de color blanc sobre un fons de color negre (per exemple, 1234)_NEWLINE_1950 fins a 1956_NEWLINE_Les matr\xc3\xadcules expedides durant aquest per\xc3\xadode afegeixen una lletra i s'elimina una xifra a la combinaci\xc3\xb3, passant a tenir una lletra seguides de tres xifres. Es mant\xc3\xa9 el color blanc dels car\xc3\xa0cters sobre un fons de color negre (per exemple, A 123)_NEWLINE_1956 fins a 1990_NEWLINE_Les matr\xc3\xadcules expedides durant aquest per\xc3\xadode afegeixen una lletra a la combinaci\xc3\xb3, passant a tenir dues lletres seguides de tres xifres, mantenint en un principi el color blanc dels car\xc3\xa0cters sobre un fons de color negre. A partir de 1973 hi ha un canvi de colors, passant a un fons groc amb car\xc3\xa0cters negres (per exemple, AB 123)_NEWLINE_1990 fins a 2004_NEWLINE_Les matr\xc3\xadcules expedides durant aquest per\xc3\xadode afegeixen una lletra m\xc3\xa9s a la combinaci\xc3\xb3, passant a tres lletres seguides de tres xifres. El color dels car\xc3\xa0cters passa a ser negre i el fons a color groc en les matr\xc3\xadcules posteriors i a color blanc en les del davant (per exemple, ABC 123)_NEWLINE_2003 fins a 2013_NEWLINE_Durant aquest per\xc3\xadode i a partir de 2005, any d'admissi\xc3\xb3 del pa\xc3\xads a la Uni\xc3\xb3 Europea, entra en vigor la inclusi\xc3\xb3 de la franja blava de la UE per a les noves matr\xc3\xadcules passant a seguir el format de plaques de matr\xc3\xadcula de la UE, per\xc3\xb2 encara conserva el fons de la matr\xc3\xadcula de color groc per a les matr\xc3\xadcules col\xc2\xb7locades al darrere del vehicle. Aquest model continua sent v\xc3\xa0lid actualment, igual que la combinaci\xc3\xb3 de tres lletres i tres xifres (per exemple,  ABC 123)"